Komisijos Reglamentas (EB) Nr. 1963/95
1995 m. rugpjūčio 9 d.
iš dalies keičiantis Komisijos reglamentą (EB) Nr. 1839/95, nustatantį išsamias kukurūzų bei sorgų importo į Ispaniją ir kukurūzų importo į Portugaliją tarifinių kvotų taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro ryžių rinkos organizavimo [1] su paskutiniais pakeitimais, padarytais Reglamentu (EB) Nr. 1863/95 [2], ypač į jo 12 straipsnio 1 dalį,
kadangi 1995 m. liepos 26 d. Komisijos reglamente (EB) Nr. 1839/95, nustatančiame išsamias kukurūzų bei sorgų importo į Ispaniją ir kukurūzų importo į Portugaliją tarifinių kvotų taikymo taisykles [3], pateiktos tokio importo taisyklės; kadangi vis dėlto tame reglamente niekaip nereglamentuotas importo mokesčio sumažinimo, suteikto konkurso tvarka, dydžio koregavimas nuo atitinkamo mėnesio; kadangi kukurūzų ir sorgų intervencinė kaina nuo lapkričio iki gegužės mėnesio yra koreguojama atsižvelgiant į kas mėnesį didėjantį kiekį, o spalio 1 d. - į naują derlių; kadangi tam, kad rinka nebūtų sutrikdyta, reikia iš dalies keisti Reglamentą (EB) Nr. 1839/95, kad sumažinimo dydis galėtų būti koreguojamas pagal koreguojamą intervencinę kainą;
kadangi šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1839/95 9 straipsnio 4 dalies pabaigoje pridedama tokia pastraipa:
"Tačiau jei importuojama pasibaigus mėnesiui, kurį buvo išduota importo licencija, jei tas mėnuo yra nuo spalio iki gegužės imtinai, sumažinimo suma padidinama suma, kuri lygi 55 % padidintos intervencinės kainos, galiojusios licencijos išdavimo mėnesį, ir tiek pat padidintos kainos, galiojusios išleidimo į laisvą apyvartą pažymėjimo patvirtinimo mėnesį, skirtumui. Jei licencijos išduotos iki spalio 1 d., o naudojamos vėliau, sumažinimo suma sumažinama tokiu pat būdu apskaičiuotu dydžiu."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. rugpjūčio 9 d.